**Lumina cea de Paște!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumina cea de Paște!

Nu-i nicio minciună în tot ce-a spus că este,

chiar dacă adevărul poate-i dureros,

apele de sus de apele de jos

sunt despărțite totuși de-o tainică poveste!

Iar povestea asta la fel nu-i niciodată,

că-ntotdeauna astăzi e altfel decât ieri,

doar gândurile noastre, puternici temniceri,

ne țin în lanțuri mintea, în beznă aruncată!

El ne-a spus de mult, adevărul, clar,

că-n lumea asta este o tainică poveste,

nu, nu e minciună în tot ce-a spus că este,

despre un pumn de lut și-o roată de olar!

Ce este sus, în cer, e-n noi, în fiecare,

nimic nu e deasupra să nu fie și jos,

iar Dumnezeu e-n noi, e veșnic și nu moare

și totul este-așa precum ne-a spus Hristos!

De sunteți blânzi la suflet, fi-veți fericiți

și nicicând în lume, ca voi nu se vor naște,

fiți milostivi în viață, la cei sărmani priviți

și fi-veți pentru Mine Lumina cea de Paște!